Tähtmutt

Tähtmutt (Condylura cristata) on Põhja-Ameerika putuktoiduline imetaja, kes kuulub mutlaste sugukonda muti perekonda. Tähtmuti ninal on suur tähtsus, arvestades, et ta on funktsionaalselt pime. Nina läbimõõt on 1 cm ja selle kombitsad koosnevad ülitundlikest sensoritest, mille abil loom avastab saaki ja leiab kodutee. Nina eripära seisneb ka tema võimes vee all lõhna tunda. Seda saavutatakse õhumullide väljahingamisel esemete või lõhnaradade peale ja seejärel mullide taas sissehingamisel, et lõhnad nina kaudu tagasi kanduksid. Ajakiri Nature on tähtmutile ka andnud kõige kiiremini sööva imetaja tiitli, sest tal võtab toiduainete tuvastamiseks ja tarbimiseks vaid 120 millisekundit. Kusjuures tema aju suudab 8 millisekundi jooksul otsustada, kas saak on söödav või mitte. Tähtmutid elutsevad erinevates elupaikades, kus on niiske muld. Erinevalt teistest Põhja-Ameerika maa-alustest liikidest eelistab tähtmutt alasid, kus drenaaž on puudulik, hõlmates nii okaspuu- kui ka lehtpuumetsi, lagendikke, niiskeid heinamaid, soode ja turbamuldasid. Lisaks elutseb tähtmutt jõgede, tiikide ja järvede kallastel, kus leidub toitu. Kuigi niisked alad on tema eelistatuimad elupaigad, on tähtmutti leitud ka kuivematelt heinamaadelt kuni 400 meetri kaugusel veekogudest. Samuti võib tähtmutt elada rannikualadel ja on teadaolevalt kohatud kuni 1676 meetri kõrgusel Suurte Suitsevate Mägede piirkonnas. Tähtmuti peamiseks toiduallikaks on selgrootud organismid. Sarnaselt teiste muttidega jälgib tähtmutt oma urgude ümbrust, otsides sealt vihmausse. Kui ta aga pääseb ligi veekogule, eelistab tähtmutt jahtida vees elavaid saakloomi. Paaritumine algab märtsi keskpaigast ja kestab kuni aprillini. Tiinuse pikkuseks on 45 päeva ja pojad sünnivad aprilli lõpust kuni juuni keskpaigani. Tähtmutid on monogaamsed üheks sigimishooajaks. Emased ja isased moodustavad paari sügisel ja on koos märtsist aprillini. Kui esimene sigimine ebaõnnestub, võib emane uuesti paarituda ja pesakonna ilmale tuua alles juulis. Emased sünnitavad aastas ühe pesakonna ja selles on tavaliselt 2-7 poega. Tähtmuti pojad on sündides karvutud ja pimedad. Poegade silmad, kõrvad ning tähekujulise nina kombitsad on funktsionaalsed umbes kahe nädala pärast ja kümnekuuselt saavad pojad suguküpseks. MacNeal, Dan (2. jaanuar 2021). "Condylura cristata (Ontario, Canada) 3". Zera, Sean. "Condylura cristata star-nosed mole". Animal Diversity Web. Gould, Edwin; Mcf Mammalogy, William (1993). ""Function of the Star in the Star-Nosed Mole, Condylura cristata"". Journal of Mammalogy. American Society of Mammalogists. 74 (1): 108–116.{{netiviide}}: CS1 hooldus: mitu nime: autorite loend (link) Catania, K. C. (1999). ""A nose that looks like a hand and acts like an eye: the unusual mechanosensory system of the star-nosed mole"". Journal of Comparative Physiology A. 185 (4): 367–372. Usher, Raul (30. jaanuar 2018). "Loomariigi Frankenstein: tähtmutt näeb välja kui tegelane odavast, ent hirmsast õudusfilmist". lemmikloom.delfi.ee. Catania, K.C. (21. detsember 2006). "Olfaction: Underwater 'sniffing' by semi-aquatic mammals". Nature. 444 (7122): 1024–1025. Catania, Kenneth C.; Remple, Fiona E. (2005). "Asymptotic prey profitability drives star-nosed moles to the foraging speed limit". Nature. 433 (7025): 519–522.{{netiviide}}: CS1 hooldus: mitu nime: autorite loend (link) "Star-nosed Mole, Condylura cristata". Tennessee Wildlife Recources Agency. "Star-nosed mole". Animalia.